recursal/SuperWikiNEXT-32B huggingface dataset:
**حمزہ علوی** (پیدائش: 10 اپریل، 1921ء - وفات: یکم دسمبر، 2003ء) پاکستان سے تعلق رکھنے والے نامور مؤرخ اور مارکسی دانشور تھے۔

حالات زندگی
-----------

حمزہ علوی 10 اپریل، 1921ء کو کراچی، پاکستان میں پیدا ہوئے تھے۔ انھوں نے سندھ مدرسۃ الاسلام، ڈی جے کالج کراچی، واڈیا کالج پونا اور بمبئی یونیورسٹی سے تعلیمی مدارج طے کرنے کے بعد علی گڑھ مسلم یونیورسٹی سے معاشیات میں ایم اے کیا، تقسیم ہند کے بعد اسٹیٹ بینک آف پاکستان سے منسلک ہو گئے۔ 1950ء کی دہائی میں وہ انگلستان منتقل ہو گئے اور تدریس کے شعبے سے وابستگی اختیار کی۔ انھوں نے یونیورسٹی آف کیلیفورنیا لاس اینجلس، یونیورسٹی آف ڈینیور، یونیورسٹی آف سسکس، یونیورسٹی آف مانچسٹر، یونیورسٹی آف لیڈز، یونیورسٹی آف ملائشیاکوالالمپور اور مشی گن اسٹیٹ یونیورسٹی میں تدریسی فرائض انجام دیے۔1968ء سے 1969ء کے دوران انھوں نے پنجاب کے ایک گاؤں میں اینتھروپولوجی کی فیلڈ ریسرچ کی۔ 1971ء سے 1985ء تک وہ  **جرنل آف کنٹمپریری ایشیا** کے ادارتی بورڈ کے بانی رکن رہے۔ اسی دوران وہ  **جرنل آف پیزنٹ اسٹڈیز** اور  **پاکستان ٹوڈے** سے بھی وابستی رہے۔

حمزہ علوی کو اپنے نظریات کے اعتبار سے کمیونزم کے نزدیک تھے۔ انھوں نے آثار قدیمہ، تاریخ اور مارکسی نظریات کے حوالے سے لاتعداد مضامین تحریر کیے جو مختلف جرائد میں گاہے بہ گاہے شائع ہوئے۔ ان کی دو کتابیں  **تشکیل پاکستان مذہب اور سیکولرازم** اور  **جاگیر داری اور سماج** شائع ہوچکی ہیں۔

تصانیف
------

* تشکیل پاکستان مذہب اور سیکولرازم
* جاگیرداری اور سماج
* پاکستان ایک ریاست کا بحران
* تخلیق پاکستان

وفات
----

حمزہ علوی یکم دسمبر 2003ء کو کراچی، پاکستان میں وفات پاگئے۔

حوالہ جات
---------

1. ↑  BnF catalogue général — اخذ شدہ بتاریخ: 26 مارچ 2017 — مصنف: فرانس کا قومی کتب خانہ  — ناشر: فرانس کا قومی کتب خانہ
2. 1 2 3  عقیل عباس جعفری: پاکستان کرونیکل، ص 921، ورثہ / فضلی سنز، کراچی، 2010ء
**تاشقند – سمرقند ہائی سپیڈ ریل لائن**، تاشقند اور سمرقند کے درمیان 600 کلومیٹر (373 میل) تیز رفتار ریل کنکشن ہے، جو ازبکستان کے دو بڑے شہروں ہیں۔ یہ راستہ چار علاقوں سے گزرتا ہے: تاشقند، سردریو، جزاخ اور ازبکستان میں سمرقند۔ ٹرینیں ہفتے میں ساتوں دن افروسیوب برانڈ کے تحت چلتی ہیں۔ قرشی تک 141 کلومیٹر (88 میل) طویل توسیع نے 22 اگست 2015ء کو کام شروع کیا، حالانکہ کم رفتار سے 160 کلومیٹر فی گھنٹہ (99 میل فی گھنٹہ)۔ ٹیلگو 250 پر بخارا تک توسیع پہلی بار 25 اگست 2016ء کو چلائی گئی - سمرقند سے 256 کلومیٹر (159 میل) راستے کو جدید بنانے کے ایک منصوبے کی تکمیل کا نشان ہے۔ تاشقند سے بخارا تک کا سفر، 600 کلومیٹر (373 میل) کا فاصلہ اب 7 گھنٹے کی بجائے 3 گھنٹے 20 منٹ لگے گا۔

تاریخ
-----

Tashkent Main Railway Station
اس لائن پر 11 مارچ 2011ء کو تعمیر کا آغاز ہوا، جس کی تکمیل اس سال کے آخر میں تقریباً 70 ملین امریکی ڈالر کی لاگت سے کی گئی۔ اس لائن میں نئے اور دوبارہ تعمیر شدہ ٹریکج کے ساتھ ساتھ راستے میں جدید سگنلنگ سسٹم شامل کرنا شامل ہے۔ تیز رفتار سروس کو سپورٹ کرنے کے قابل ٹریکج بنانے کے علاوہ، بخارا اور خیوا کے شہروں کے لیے کم معیار کے کچھ ٹریک منصوبے کے حصے کے طور پر بنائے گئے تھے۔ 344 کلومیٹر (214 میل) تیز رفتار لائن 250 کلومیٹر فی گھنٹہ (160 میل فی گھنٹہ) کی رفتار کے ساتھ تاشقند اور سمرقند کے درمیان تقریباً دو گھنٹے کا سفر کرنے کے قابل ہے۔ اس لائن کو ستمبر 2011ء میں کمرشل آپریشن کے لیے کھولنے کا منصوبہ بنایا گیا تھا، لیکن اس میں تاخیر ہوئی۔

آپریشن
------

Inside Afrosiyob train
لائن پر آپریشن کے لیے دو ٹرین سیٹ نومبر 2009ء میں ٹیلگو سے 38 ملین یورو کی لاگت سے منگوائے گئے تھے، خریداری کی لاگت آپریٹر اوزبیکسٹن تیمر یولاری اور ازبکستان کے ریاستی فنڈ برائے تعمیر نو اور ترقی سے قرض کے درمیان تقسیم کی گئی تھی۔. پہلا ٹرین سیٹ، ایک ٹیلگو 250، 22 جولائی 2011 کو تاشقند پہنچایا گیا۔ ہر ٹرین سیٹ دو پاور کاروں اور آٹھ مسافر کاروں پر مشتمل ہے جس میں 257 افراد کی گنجائش ہے اور ایک کھانے کی کار۔ دوسری ٹرین سیٹ 9 دسمبر 2011 کو تاشقند پہنچی۔ ٹرین نے اپنا پہلا سفر تاشقند سے سمرقند تک 26 اگست 2011 کو کیا۔

کمرشل سروس 8 اکتوبر 2011 کو ہفتے میں دو بار Afrosiyob برانڈ کے تحت شروع ہوئی۔ ابتدائی طور پر، سفر کا کل وقت اب بھی ڈھائی گھنٹے سے زیادہ تھا لیکن جنوری 2012 میں خدمات کو ہفتے میں پانچ بار کر دیا گیا اور یومیہ خدمات 13 فروری 2012 سے شروع ہوئیں۔ سفر کا وقت کم کر کے 10 کے مطابق 2:08 گھنٹے کر دیا گیا ہے۔ فروری 2013۔

مزید توسیعات
------------

توقع ہے کہ تیز رفتار ریل لائن کو کھیوا از اُرگینچ تک بڑھایا جائے گا تاکہ ازبک شاہراہ ریشم کو مکمل کیا جا سکے۔ کھیوا میں دسمبر 2018 میں ایک نیا اسٹیشن کھلا ہے اور اسے 30 کلومیٹر (19 میل) ریل روڈ سے Urgench سے منسلک کیا گیا ہے۔ بخارا اور ارجنچ کے درمیان رابطہ 2021 میں مکمل ہونے کی امید ہے۔ فروری 2022 میں بخارا اور ارجنچ کے درمیان لائن پر کام جاری ہے۔ اس کی تکمیل پر، تاشقند اور خیوا کے درمیان سفر میں 7 گھنٹے لگیں گے۔

حوالہ جات
---------

* تاشقند میٹرو ٹریک کا نقشہ
* ایم ایس این ڈاٹ کام پر مضمون
* مضمون ، فیور ڈاٹ کام پر تصاویر کے ساتھ
* بی بی سی ٹریول ویب گاہ - تاشقند میٹرو سے متعلق رپورٹ
* نیو یارک ٹائمز سب وے کی تصاویر کے ساتھ آرٹیکل
|  |
| --- |
| **امبریا** |
|  |
| **عمومی معلومات** |
| علاقہ کا صدر مقام | پیروجیہ (پیروجا) |
| صدر علاقہ | ماریا ریتا لورینزیتی (Maria Rita Lorenzetti) |
| صوبوں کی تعداد | 2 |
| کمونے کی تعداد | 92 |
| رقبہ | 8,456 مربع کلومیٹر (سولہواں ۔ 2.8 فیصد) |
| آبادی | 867,878 (سترہواں ۔ 1.5 فیصد) |
| **علامت** |
|  |

**امبریا** (انگریزی، اطالوی: Umbria) اٹلی کے بیس علاقوں میں سے ایک ہے، جو مرکزی اٹلی میں واقع ہے۔ علاقائي صدر مقام پیروجیہ ہے اور علاقہ کی کل آبادی لگ بھگ نو لاکھ ہے۔ علاقہ کے مغرب میں اٹلی کا علاقہ تسکانہ، مشرق میں مارچے اور جنوب میں لازیو واقع ہے۔

علاقہ کو دو صوبوں میں تقسیم کیا گیا ہے، جن کی تفصیل خانہ معلومات میں دی گئی ہے۔

| نمبر شمار | صوبہ | آبادی | رقبہ (مربع کلومیٹر) | کمونے |
| --- | --- | --- | --- | --- |
| 1 | پیروجیہ (پیروجا) | 606,413 (2001ء) | 6,334 | 59 |
| 2 | تیرنی (Terni) | 184,325 (2006ء) | 2,122 | 33 |

(نوٹ: خانہ معلومات میں دی گئی آبادی سارے صوبہ بشمول تمام کمونے کی آبادی کے ہے، نہ کا صرف شہر کی۔ )

علاقہ کی زرعی پیداوار میں زیتون، انگور، گندم اور تمباکو شامل ہے۔ صنعتوں میں صوبہ تیرنی کی سٹیل فیکٹریاں، پیروجیہ کی کھانے پینے کا سامان بنانے والی فیکٹریاں اور زیتون کا تیل اور شراب بنانے والے کارخانے قابل ذکر ہیں۔

اطالوی قومی ادراہ شماریات (ISTAT) کے 2006ء کے اعدادوشمار کے مطابق علاقہ میں 53,470 غیر ملکی مہاجر رہتے ہیں جو علاقہ کی کل آبادی کا 6.2 فیصد ہے۔

علاقہ کے آباد ترین شہر جن کی آبادی پچاس ہزار نفوس سے زیادہ ہے درج ذیل ہیں۔

| نمبر شمار | شہر | آبادی (2006ء) | مرتبہ شہر |
| --- | --- | --- | --- |
| 1 | پیروجیہ (پیروجا) | 161,390 | صوبہ |
| 2 | تیرنی (Terni) | 109,569 | صوبہ |
| 3 | فولینیو (فولنگو) | 54,381 | کمونے |

(نوٹ: خانہ معلومات میں دی گئي آبادی شہر کی ہے نہ کہ پورے صوبہ کی، شہر کی آبادی میں زیر انتظام کمونے کی آبادی شامل نہیں ہے۔ )

وینیتو کے صوبے

مزید پڑھیے
----------

* اٹلی کی علاقائی تقسیم

بیرونی روابط
------------

* علاقہ امبریاآرکائیو شدہ (Date missing) بذریعہ regione.umbria.it (Error: unknown archive URL)۔ باضابطہ ویب گاہ
* Umbria.org
* IGM (Istituto Geografico Militare) امبریا نقشہ جاتآرکائیو شدہ (Date missing) بذریعہ cidoc.iuav.it (Error: unknown archive URL)

 **اٹلی کے علاقے** 

آبروزو | وادی آوستہ | پلیہ| بازیلیکاتا| کلابریا| کمپانیہ| ایمیلیا رومانیا| فریولی وینیزیا جولیا| لازیو| لیگوریا| لومباردیہ| مارچے| مولیزے| پیعیمونتے| ساردینیا| سسلیہ| ترینتینو جنوبی ٹائرول| تسکانہ| امبریا| وینیتو



|  |  |
| --- | --- |
|  | ویکی ذخائر پر **امبریا** سے متعلق سمعی و بصری مواد ملاحظہ کریں۔ |
**کوپرنیکی اصول** (copernican principle) نکولس کوپرنیکس (1473ء تا 1543ء) کے نام سے منسوب ہے لیکن اس اصول کو کوپرنیکس نے پیش نہیں کیا تھا بلکہ اس کے کام سے متاثر ہوکر اس کا نام کوپرنیکی اصول کہا جاتا ہے۔ کوپرنیکس کا فلسفی اور مذہبی تصورِ ارض المرکز (earth center) سے ہٹ کر شمس مرکزیت (heliocenteric) نظریہ، کرۂ ارض کی اس کائنات میں حیثیت کے بارے میں ایک نہایت نمایاں تبدیلی تھی جس نے انسانی دنیا کو جامد سے سیار بنا کر زمین کی بجائے سورج کو کائنات کے مرکز پر رکھ دیا (یہ شمس مرکزیت بھی آج کائنات مرکزیت سے سمٹ کر محض نظام شمسی تک محدود ہو چکی ہے)؛ اور اسی وجہ سے کونیاتی تعددیت (cosmic pluralism) میں زمین کی عمومی حیثیت کے تصور کو کوپرنیکی اصول کہا جاتا ہے۔ چونکہ کوپرنکس کے پیش کردہ اس تصور کی وجہ سے ہی زمین کی امتیازی حیثیت ختم ہوئی اور وہ خاص الخاص جرم فلکی سے بدل کر اس کائنات کا ایک عمومی سیارہ بنی اور یہ بات سامنے آئی کہ اس عالم بشر میں ایسی کوئی خاص بات نہیں جس کی موجودگی کا امکان کائنات کے دیگر سیاروں پر ناممکن ہو اور جو کچھ زمین پر ممکن ہے وہی کچھ ان ہی حالات میں دوسرے کسی بھی سیارے پر ممکن ہو سکتا ہے۔ بعض اوقات طبیعی علم الکائنات میں استعمال ہونے والے اسی کوپرنیکی اصول کو اصول توسط (mediocrity principle) کے متبادل بھی استعمال کیا جاتا ہے۔ جب سائنس میں کسی نظریے یا تصور کے بارے میں واضح معطیات دستیاب نا ہوتے ہوں لیکن مفروضوں کی مدد سے ایک منطقی تشریح ممکن ہوتی ہو اور اس سے انکار کی شہادتیں بھی دستیاب نا ہوں تو ایسی صورت میں اس تصور کو ایک اصول (principle) کا نام دے کر سائنسی میدان میں جگہ دے دی جاتی ہے اور یہی کوپرنیکی اصول کے ساتھ ہوا۔
**گدھا گاڑی** مال بردار گاڑی ہے جسے گدھا یا گدھی کھینچتا/ کھینچتی ہے۔ اندرون شہر مال برداری کے طورپر استعمال ہوتی ہے اور مسافت کے لیے بھی استعمال کی جاتی ہے۔گدھا گاڑی معاش کاذریعہ بھی ہے

گدھاگاڑی
گدھا گاڑی دو حصوں پر مشتمل ہوتی ہے۔ اگلی طرف گدھا ہوتا ہے جو اسے کھینچتا ہے پچھلا حصہ لکڑی کے تختوں سے بنا ہوتا ہے، جس کے نیچے دو پہیے ہوتے ہیں تاکہ گاڑی حرکت کر سکے۔
گدھا گاڑی ہر شہر میں موجود ہیں جو طے شدہ کرایے پر سامان پہنچاتے ہیں۔ گدھا ریڑھی پر مناسب وزن سے زائد وزن لاد لیا جاتا ہے۔
گدھاگاڑی چلانے والے کو گدھاگاڑی بان کہتے ہیں گدھاگاڑی زمانہ قدیم سے عصرحاضرتک مستعمل ہے گدھاگاڑی بان سامان کی نوعیت،سامان کاوزن اور فاصلے کے مطابق کرایہ طے کرتا ہے اور زر کے عیوض سامان منزل مقصود تک پہچاتا ہے یہ زر مزدوری کہلاتی ہے۔ اس مزدوری سے گدھاگاڑی بان گدھا کو چاراکھلاتا ہے اور گاڑی کی مرمت کرواتا یے اور اہنا کنبہ پالتا ہے ماضی میں گدھاگاڑی سامان کے ساتھ مسافروں کو منزل تک پہچنے کا ذریعہ ہوتی تھیں اب زمانے کی تیز رفتاری کے سبب گدھاگاڑی مسافربرادی تقریباً ختم ہو گئی ہے۔
**گاڑی گاڑی**کی انتظارگاہ کو اڈاکہتے ہیں معاشرے میں گدھاگاڑی کے ذریعہ معاش کو کمتر سمجھا جاتا ہے لیکن زرق حلال کا حصول اس ذریعہ معاش کو دیگر کاروبارسے ممتاز کرتا ہے۔
**درگا سہائے سرور جہاں آبادی** (پیدائش: دسمبر 1873ء — وفات: 3 دسمبر 1910ء) اردو زبان کے شاعر اور مصنف تھے۔

سوانح
-----

#### پیدائش

سرور کی پیدائش دسمبر 1873ء میں ضلع پیلی بھیت کے قصبہ جہاں آباد میں ہوئی۔پیدائشی نام درگاسہائے رکھا گیا جبکہ تخلص سرور تھا۔بچپن بے فکری سے گذرا جس کا ذکر سرور نے اپنی شاعری میں کئی مقامات پر کیا ہے۔

#### تعلیم

سرور کو سن شعور پہنچنے پر تعلیم شروع کروائی گئی۔ فارسی زبان اور سنسکرت زبان اپنے والدسے پڑھی جو اِن دونوں زبانوں کے عالم تھے۔ ابتدائی تعلیم کے بعد مڈل اسکول جہاں آباد میں داخلہ لیا۔ اُس وقت مڈل اسکول جہاں آباد کے صدرِ مدرس مولوی سید کرامت حسین بہار بریلوی تھے جو عربی، فارسی اور اردو کے جید عالم اور علم کے دلدادہ تھے۔ اُنہوں نے سرور کی ذہانت و فطانت سے متاثر ہوکر اِن پر خصوصی توجہ دی۔ بہت قلیل عرصہ میں سرور فارسی اور اردوکے ماہر ہو گئے۔1890ء میں مڈل کا امتحان امتیازی نمبروں سے پاس کیا۔جہاں آباد کا اسکول مڈل درجہ کا تھا، اس لیے مزید اعلیٰ تعلیم کا انتظام جہاں آباد میں نہیں تھا۔ اگرچہ درگا سہائے سرور کے والد اُنہیں بیرون ملک بھیجنا چاہتے تھے تاکہ وہ اعلیٰ تعلیم حاصل کرسکیں لیکن بوجوہ وہ جہاں آباد سے باہر نہیں گئے۔ البتہ جہاں آباد میں ہی انگریزی زبان سیکھی اور انگریزی سے بھی مڈل کا امتحان پاس کر لیا۔ کچھ عرصے بعد سرور کو انگریزی پڑھنے کا شوق ہوا لہذا ایک پوسٹ ماسٹر سے انگریزی سیکھی اور دوسال بعد انگریزی مڈل امتحان بھی پاس کر لیا ۔ انگریزی ادب کا مطالعہ بھی جاری رکھا اور انگریزی ادب کی اعلیٰ کتابیں، شعرا کے دواوین بھی پڑھے۔ متعدد انگریزی نظموں کا اُردو زبان میں ترجمہ بھی کیا۔ متعدد انگریزی شعرا پر اپنے کلام میں اِظہارِ خیال بھی کیا۔طب کی تعلیم اپنے والد سے حاصل کی۔ 

#### شعرگوئی

سرور جہاں آبادی کی طبیعت شعر و سخن کی جانب مائل تھی اور اِس لیے اُنہوں نے دونوں زبانوں کے ہزاروں اشعار زبانی یاد کر رکھے تھے۔سرور کی نظمیں اور غزلیں بہت منفرد فضا کی حامل تھیں اس لیے ان کا کلام ’ادیب‘ اور ’مخزن‘ جیسے رسالوں میں تسلسل کے ساتھ شائع ہوتا رہا ۔ سرور نے باقاعدہ طور پر نظم کی صنف میں دلچسپی لی ، نئی نظم کو موضوعاتی اوراسلوبیاتی لحاظ سے ثروت مند بنانے میں ان کا اہم کردار ہے ۔ سرور پہلے وحشت تخلص کرتے تھے بعد میں سرور تخلص اختیار کیا ۔

وفات
----

سرور کی زندگی ایک بڑے المیے سے بھی عبارت رہی ۔ ان کی بیوی اوراکلوتے بیٹے کی موت نے انھیں اندر سے خالی کر دیا ، سرور نے اس خالی پن کو بھرنے کے لیے شراب کا سہارا لیا اور بے تحاشہ شراب پینے لگے ۔ یہی کثرت شراب نوشی سرور کی موت کا باعث بنی۔ 29 نومبر 1910ء کو الہٰ آباد جانے کے لیے گھر سے نکلے لیکن پیلی بھیت پہنچتے ہی بیمار ہو گئے۔ کثرتِ شراب نوشی اور ذات الجنب پہلے ہی علاج کی حد سے گذر چکا تھا ۔ دردِ سینہ اور بخار نے بھی جکڑ لیا۔ چند روز بیمار رہ کر 3 دسمبر 1910ء کو پیلی بھیت میں وفات پاگئے۔

حوالہ جات
---------

1. ↑  محمد عاشق علی: سرور جہاں آبادی، ہندوستانی ادب کے معمار، صفحہ 17/18، مطبوعہ غالب اکیڈمی، دہلی، 2001ء
2. ↑  محمد عاشق علی: سرور جہاں آبادی، ہندوستانی ادب کے معمار، صفحہ 28/29، مطبوعہ غالب اکیڈمی، دہلی، 2001ء
**مدرسہ الباقیات الصالحات**، ہندوستان کی ریاست تمل ناڈو کے ایک شہر ویلور میں ایک اسلامی دینی مدرسہ ہے جو 1857 میں قائم کیا گیا تھا۔

اس مدرسے کو شمالی ہندوستان کے مدرسہ دارالعلوم کی ہی طرح "جنوبی ہندوستان کا مدرسہ" کہا جاتا ہے۔ مدرسہ کے بانی عبد الوہاب مدورائے میں مدورائی مقبرہ ہارکیٹس کے تیسرے ، عارف بیت اللہ قطب الزمان سید عبد السلام ابراہیم (سلیم حضرت) کے طالب علموں میں سے ایک ہیں۔

مدرسہ کے اماموں نے جنوبی ہندوستان میں مضبوط اسلامی ادارہ تشکیل دینے میں اہم کردار ادا کیا۔ مولانا عبد الحمید بکاوی کے قرآن کے مشہور تمل ترجمہ کا اعتراف اس مدرسہ کے نامور مفتیوں اور علمائے کرام نے کیا۔

اس مدرسے نے سنی اسلام کی تشہیر کی تھی اور اس کی بنیاد شاہ عبد الوہاب نے رکھی تھی جس اعلی حضرت بھی کہا جاتا ہے۔ اس مدرسہ کے فارغ التحصیلوں کو **باقوی** (باقوی ، بکوی ، باکاوی) کے نام سے جانا جاتا ہے۔ اس مدرسہ نے بہت سارے مشہور اسلامی اسکالرز تیار کیے تھے۔

حوالہ جات
---------

1. ↑  See al-Hasani, 'Abd al-Hai, *Nuzhat al-Khatir*; vol. 8, entry no. 331, pp. 338-39
2. ↑  MAGAZINE AL BAQIYATH 2014 URDU/TAMIL/MALYALAM
کھولیاں سیل، بالاکوٹ کے گاؤں کھولیاں درویش آباد کا ایک محلہ ہے جو دریائے کنہار کے بالکل ساتھ ہے، یوں سمجھ لیجیئے دریائے کنہار کا کنارہ ہے
محلہ سیل کی زمین انتہائ سرسبز و شاداب ہے جس کی بنیادی وجہ اس جگہ فصلوں کو سیراب کرنے کے لیے پانی وافر مقدار میں پایا جاتا ہے، سیل ایک چھوٹا سا محلہ ہے جس کے گردنواع میں نلہ نکہ باڑی اور مانگپائ پائے جاتے ہیں۔ مجموعی طور پر یہ سب لوگ آپس میں رشتہ دار ہیں چونکہ ان سب لوگوں کا یہی پیدائشی علاقہ ہے۔
سیل کے تمام لوگ کھٹانہ گجر قوم سے تعلق رکھتے ہیں،،،، یہاں پر کئی بزرگ بھی گذر چکے ہیں، جن میں میاں محمد مبین اور پھر ان کے صاحبزادے میاں محمد امین مرحوم جو دین محمدﷺ کی صحیح معنوں میں پیروی کر کے تقوہ کی اس بنیاد پر پہنچے کہ اللہ لوگوں کے دلوں میں ان کی محبت ڈال دی۔
یہی وجہ ہے کہ لوگ آج ان کی اولادوں کی بھی ان بزرگوں کی نسبت سے قدر و احترام کرتے ہیں۔ اسی محلے میں ایک بزرگ باغ والے باوے کے نام سے گذرے ہیں جن کی اولاد میں سے ایک بہن اور ایک بہائ تھے میاں غلام قاسم مرحوم ۔ میاں غلام قاسم مرحوم کا واحد بیٹا تھا جو ان کی حیات میں ہی وفات پا گیا، پانچ بیٹیاں آج بھی حیات ہیں جبکہ دو وفات پا چکی ہیں۔
میاں غلام قاسم کی بہن کے ہاں یعنی باغ والے باوے کے نواسوں میں دو بھائی اور تین بہنیں شامل ہیں میاں عبد القیوم اور میاں عبدالغفور۔ میاں محمد امین کے چار بیٹے تھے جن میں سے میاں غلام قاری اور میاں محی الدین وفات پا گے جبکہ میاں غلام نورانی اور میاں غلام جیلانی حیات ہیں۔
یاد رہے یہ خاندان گھنیلا شریف سے میاں جمال ولی سے تعلق رکھتا ہے۔
میاں ذین العابدین کا تعلق بھی سیل سے ہے، جو دم درود کرنے دور دراز تک جاتے ہیں۔
سیل میں مکئ گندم چاول سبزیوں کے ساتھ ساتھ ناشپاتی اخروٹ آڑو جاپانی املوک وغیرہ بھی پائے جاتے ہیں۔ سیل میں ایک چھوٹی سی مسجد بھی ہے جو پہلے باغ والے باوے کے گھر کے پاس تعمیر تھی2005کے ذلزلہ میں شہید ہو گئی جس کے بعد اہل محلہ نے محلے کے درمیاں میں عارضی طور پر تعمیر کر دی۔ اور چند سال قبل پھر مسجد کو اہل محلہ نے مل کر مرمت کیا۔
سیل میں پینے کا پانی بھی وافر مقدار میں رہا ہے، جو نکہ داکھ پانی سے پائپ نصب کر کے لگایا گیا ہے، یہاں پر چند سال پہلے بجلی کی سہولت فراہم کی گئی ہے۔ اور سڑک ابھی تک سیل تک تو نہیں پہنچ سکی البتہ آدھی سڑک نکہ تک پہنچ چکی ہے جو موجودہ بلدیاتی نمائندے ممبر جنرل کونسل مولانا عبدالقادر کی کاوش سے بنائ گی ہے۔
**ٹراول** وسطی وکٹوریہ ، آسٹریلیا کا ایک علاقہ ہے۔ یہ علاقہ دریائے گولبرن کے وسط تک اور گولبرن ویلی ہائی وے پر 115 کلومیٹر (377,000 فٹ) پر واقع ہے۔ ریاست کے دارالحکومت میلبورن کے شمال میں۔ اصل میں ٹ*راوول* کا نام دیا گیا، جو 'جنگلی پانی' کا مقامی لفظ ہے، اس ضلع میں زراعت اور مناظر کا غلبہ ہے۔ سب سے پہلے ہیوم اور ہوول نے 1824ء میں دریافت کیا، بعد میں اسے ایک بڑے بھیڑ اسٹیشن کے طور پر آباد کیا گیا۔ مائیکل "پیٹرک" برنز (پیدائش 1829ء، کلرش ، کاؤنٹی کلیئر ) نے 1867ء میں ٹلروک رن کا حصہ بننے کے بعد زمین (جو اب ماؤنٹ پلیزنٹ کے نام سے جانا جاتا ہے) کا انتخاب کیا۔ وہ 1857ء میں سڈنی سے کیمپ ہل، ٹلروک میں مائیکل ہکی (پیدائش 1825ء کریٹلو ، کاؤنٹی کلیئر) کے لیے کام کرنے آیا تھا۔ وہ اور اس کا خاندان 20 مارچ 1871ء کو وہیں آباد ہو گئے۔ برنس نے اسکول کے لیے لابنگ کی اور زمین عطیہ کی۔ ایک پورٹیبل اسکول کی عمارت 1885ء میں تعمیر کی گئی تھی اور اسی سال ہیلن میک کے بطور ہیڈ ٹیچر کے ساتھ کلاسز کا آغاز ہوا۔ برنز 19ویں اور 20ویں صدی میں ٹرول کمیونٹی کے ساتھ فعال طور پر شامل رہے جس میں ریلوے کا تعارف، پوسٹ آفس (1886ء سے 1972ء میں اس کے بند ہونے تک) اور سیمور آرمی کیمپ کے خدمت گزاروں کو تفریح فراہم کرنا شامل ہے۔

حوالہ جات
---------

1. ↑  Australian Bureau of Statistics (27 June 2017)۔ "Trawool (State Suburb)"۔ 2016 Census QuickStats۔ اخذ شدہ بتاریخ 08 دسمبر 2020  Edit this at Wikidata
2. ↑  Helen McCall، John G Jennings (1999)۔ Trawool on the Goulburn: A History (2nd ایڈیشن)۔ Trawool Historical Society۔ OCLC 222681931
**تاج الدین احمد** ((بنگالی: তাজউদ্দীন আহমদ)‏؛ 23 جولائی 1925ء – 3 نومبر 1975ء) ایک بنگلادیشی سیاست دان اور مجاہد آزادی تھے۔ وہ بنگلہ دیش کے پہلے وزیر اعظم تھے اور سنہ 1971ء کی جنگ آزادی بنگلہ دیش کے دوران میں بنگلہ دیش عبوری حکومت کی زمام قیادت سنبھال رکھی تھی۔ سنہ 71ء کی اس عبوری حکومت کی قیادت کی بنا پر انھیں تخلیق بنگلہ دیش کی اہم ترین اور موثر ترین شخصیات میں شمار کیا جاتا ہے۔ اس عبوری حکومت کے دوران میں تاج الدین احمد نے متعدد بنگلا قوم پرست سیاسی، فوجی اور تہذیبی دھڑوں اور افراد کو متحد کر لیا تھا۔

تاج الدین شیخ مجیب الرحمٰن کے انتہائی معتمد اور سنہ 1960ء کی دہائی کے اواخر اور 1970ء کی دہائی کے اوائل میں بنگلہ دیش عوامی لیگ کے معتمد عمومی (جنرل سیکریٹری) رہے۔ پاکستان عام انتخابات، 1970ء کی لیگی مہم میں بھی وہ شریک رہے جس میں لیگ نے تاریخی اکثریت حاصل کی تھی۔ منتخب قومی اسمبلی پاکستان کو اقتدار منتقل کرنے کے لیے تاج الدین احمد نے شیخ مجیب الرحمن اور ڈاکٹر کمال حسین کے ساتھ مل کر اس وقت کے صدر پاکستان یحییٰ خان اور ذوالفقار علی بھٹو سے مذاکرات بھی کیے تھے۔

ابتدائی زندگی
-------------

تاج الدین احمد غازی پور شہر میں کپاسیا کے مقام پر 23 جولائی 1925ء کو پیدا ہوئے۔ ان کے والد کا نام مولوی محمد یاسین خان اور والدہ کا نام مہر النساء خانم تھا۔ سینٹ گریگوری ہائی اسکول میں تعلیم حاصل کی۔ سنہ 1944ء میں دسویں کے امتحان میں بارہواں مقام حاصل کیا۔ ڈھاکہ یونیورسٹی سے معاشیات میں بی اے (آنرز) کیا۔ سنہ 1943ء میں مسلم لیگ میں شامل ہوئے۔ 4 جنوری 1948ء کو ایسٹ پاکستان اسٹوڈنٹ لیگ میں بانی رکن کی حیثیت سے شمولیت اختیار کی۔

جنگ آزادی بنگلہ دیش
-------------------

مارچ سنہ 1971ء میں افواج پاکستان نے مشرقی پاکستان میں آپریشن سرچ لائٹ کی ابتدا کی تو شیخ مجیب الرحمن کے ایما پر تاج الدین احمد اپنے ہمسایہ ملک بھارت پہنچے۔ ادھر پاک فوج نے شیخ مجیب الرحمن کو گرفتار کر لیا۔ چنانچہ تاج الدین احمد نے عبوری حکومت کی بنیاد رکھی اور اپنے دار الحکومت (مجیب نگر) کو شیخ مجیب الرحمن کے نام سے موسوم کیا اور یہ عبوری حکومت مجیب نگر حکومت کہلائی۔ بنگلہ دیش کے پرانے سیاسی و فوجی رہنماؤں کے ساتھ مل کر انھوں نے بنگلہ دیش کی پہلی حکومت کی بنیاد رکھی جس کی تقریب حلف برداری 17 اپریل سنہ 1971ء کو بنگلہ دیش کی سرزمین ہی پر مہرپور میں منعقد ہوئی۔

مزید دیکھیے
-----------

* تاج الدین حسین
* تاج دار تاج

حوالہ جات
---------

1. ↑  Munzinger person ID:  — بنام: Tajuddin Ahmed — اخذ شدہ بتاریخ: 9 اکتوبر 2017
2. ↑  محمد عبد الحئی (23 جولائی 2010)۔ "In memory of Tajuddin Ahmed"۔ دی ڈیلی اسٹار۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 13 جولائی 2015  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)
**مہاراجا چندو لال** (پیدائش: 1766ء— وفات: 15 اپریل 1845ء) حیدرآباد دکن کی مشہور شخصیت تھے جنھوں نے ریاست حیدرآباد کے وزیر اعظم کی حیثیت سے فرائض سر انجام دیے۔چندو لال بیک وقت فارسی اور اردو کے شاعر بھی تھے۔ اپنے عہد وزارت میں چندو لال نے بیشتر اردو شعرا کو حیدرآباد دکن بلوایا اور وہیں اُنہیں سکونت اختیار کرنے کے بہترین انتظامات کیے۔

پیدائش
------

* مزید دیکھیں: **صدر المہام حیدرآباد**

چندو لال کی پیدائش 1766ء میں برہانپور میں ہوئی۔ اُن کے والد کا نام رائے نارائن داس تھا جو رائے بریلی سے ہجرت کرکے حیدرآباد دکن پہنچے اور وہیں سکونت اختیار کی۔ اُن کے آبا و اجداد ہندو تھے۔ آبا و اجداد میں راجا ٹوڈرمل بھی شامل تھے جو مغل شہنشاہ جلال الدین اکبر کے وزیر مالیہ تھے۔ چندو لال کے خاندان نے ریاست حیدرآباد میں نظام الملک آصف جاہ اول کے عہدِ حکومت (1724ء- 1748ء) میں وزارت مالیہ کا ادارہ قائم کیا۔ اِس خاندان میں سے آخری وزیر اعظم ریاست حیدرآباد مہاراجہ سر کشن پرشاد ہوئے۔ریاست حیدرآباد میں اِس خاندان کو مال والا خاندان کہا جاتا تھا۔

وزیر اعظم و پیشکارِ ریاست حیدرآباد
----------------------------------

* مزید دیکھیں: **میر اکبر علی خان سکندر جاہ، آصف جاہ سوم**

نواب سکندر جاہ کے عہدِ حکومت میں چندو لال کا بطور پیشکار مالیہ ریاست حیدرآباد 11 مئی 1806ء کو تقرر کیا گیا۔1819ء میں چندو لال کو مہاراجا کا خطاب تفویض ہوا اور ایک کروڑ روپئے انعام دیا گیا۔ 1822ء میں سات ہزاری سوار کا منصب عطاء ہوا۔ ناصر الدولہ، آصف جاہ چہارم کی طرف سے راجا راجگان کا خطاب تفویض ہوا۔ 1833ء میں بطور وزیر اعظم تقرر کیا گیا جس پر 5 ستمبر 1843ء تک فائز رہے۔

شاعری
-----

چندو لال کا تخلص شاداں تھا۔ اُنہوں نے اردو اور فارسی میں بیک وقت شاعری کی۔ وہ اردو شاعری اور ادب سے بخوبی واقف تھے۔ ان کی فیاضی دربار کے اردو شعرا اور مصنفین کو اپنی طرف مائل کرتی تھی۔ انھوں نے دہلی کے ذوق اور بخش ناسخ جیسے شعرا کو ریاست حیدرآبار آنے کی دعوت دی لیکن انھوں نے کچھ مسائل کی وجہ سے آنے سے انکار کر دیا۔[*حوالہ درکار*] وزیر اعظم کے منصب پر فائز ہونے کے باجود وہ روزانہ مشاعرہ کا انعقاد کرتے اور اس میں حصہ لیا کرتے تھے۔

وفات
----

چندو لال کا انتقال 78 سال کی عمر میں 15 اپریل 1845ء کو ہوا۔

یادگار
------

شہر حیدرآباد میں ایک محلہ آج بھی چندو لال بارہ دری کے نام سے مشہور ہے۔

مزید دیکھیے
-----------

* ریاست حیدرآباد
* میر اکبر علی خان سکندر جاہ، آصف جاہ سوم

حوالہ جات
---------

1. ↑  جی این ڈی آئی ڈی:  — اخذ شدہ بتاریخ: 12 اگست 2015 — اجازت نامہ: CC0
2. ↑  شریف حسین قاسمی (15 دسمبر 1990)۔ "Chandu Lal Sadan: Maharaja, statesman and poet in Persian and Urdu"۔ 26 دسمبر 2018 میں اصل سے آرکائیو شدہ۔ اخذ شدہ بتاریخ 11 دسمبر 2014  الوسيط `|url-status=` تم تجاهله (معاونت); تحقق من التاريخ في: `|date=` (معاونت)
3. ↑  مالک رام: تذکرہ ماہ و سال، صفحہ 211۔ مطبوعہ دہلی 2011ء۔

|  |  |
| --- | --- |
| معلومات کتب خانہ | 
* ورلڈ کیٹ آئیڈینٹیٹیز
* وی آئی اے ایف: 37804758
* ایل سی سی این: n89203008
* آئی ایس این آئی: 0000 0000 2881 9123
* جی این ڈی: 12262985X

 |
**مرزا سلامت علی دبیر** اردو مرثیہ گو تھے۔ مرزا غلام حسین کے بیٹے تھے۔ دہلی میں پیدا ہوئے۔ سات سال کی عمر میں والد کے ہمراہ لکھنؤ منتقل ہو گئے۔ سولہ برس کی عمر میں علوم عربی و فارسی میں دستگاہ بہم پہنچائی۔ بچپن سے مرثیہ گوئی کا شوق تھا۔ مشہور مرثیہ گو مظفر حسین ضمیر کے شاگرد ہوئے۔ جب میر انیس فیض آباد سے لکھنؤ آئے تو دونوں میں دوستی ہو گئی۔ 1857ء تک لکھنؤ سے باہر نہ نکلے۔ البتہ 1858ء میں مرشد آباد اور 1859ء میں پٹنہ عظیم آباد گئے۔ 1874ء میں ضعف بصارت کی شکایت ہوئی۔نواب واجد علی شاہ کی خواہش پر بغرض علاج کلکتہ تک گئے اور مٹیا برج میں مہمان ہوئے۔ بمقام لکھنؤ وفات پائی اور اپنے مکان میں دفن ہوئے۔ بہ کثرت مرثیے لکھے جو کئی جلدوں میں چھپ کر شائع ہوچکے ہیں۔ ایک پورا مرثیہ بے نقط لکھا ہے۔

دوصد سالہ جشن
-------------

2003ء میں پوری دنیا میں ان کا دو صد سالہ جشن ولادت منایا گیا۔

نمونۂ کلام
----------

"آمد" کا ایک بند

کس شیر کی آمد ہے کہ رن کانپ رہا ہے

رن ایک طرف چرخ کہن کانپ رہا ہے

رستم کا بدن زیر کفن کانپ رہا ہے

ہر قصر سلاطین زمن کانپ رہا ہے

شمشیر بہ کف دیکھ‍ کے حیدر کے پسر کو

جبریل لرزتے ہیں سمیٹے ہوئے پر کو

حوالہ جات
---------

1. 1 2   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
2. 1 2  ایف اے ایس ٹی - آئی ڈی:  — بنام: Mirzā Dabīr — اخذ شدہ بتاریخ: 9 اکتوبر 2017
3. ↑   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
4. ↑  مرزا سلامت علی دبیر، حیات اور کارنامے، ڈاکٹر مرزا محمد زماں آزردہ، قومی کونسل برائے فروغ اردو زبان، وزاتِ ترقی انسانی وسائل (حکومتِ ہند)، 2005, ISBN 81-7587-076-1دہلی
**جان ہنری بورڈ** (پیدائش:23 فروری 1867ء)|(انتقال:15 اپریل 1924ء) ایک انگریز کرکٹ کھلاڑی تھا جس نے 1899ء سے 1906ء تک 6 ٹیسٹ کھیلے۔

### کیریئر

جیک بورڈ ایک وکٹ کیپر اور دائیں ہاتھ کا بلے باز تھا جس نے ٹیل اینڈر کے طور پر آغاز کیا لیکن وہ ایک مفید کھلاڑی کے طور پر تیار ہوا جس نے اکثر اپنی کاؤنٹی، گلوسٹر شائر کے لیے اننگز کا آغاز کیا۔ 1891ء میں لارڈز میں ساؤتھ بمقابلہ نارتھ میچ کے لیے برسٹل کلب کرکٹ سے ڈبلیو جی گریس نے منتخب کیا، بورڈ اس کے بعد سیدھا گلوسٹر شائر کی طرف گیا اور 20 سال تک وہاں رہا۔ 1895ء میں انھوں نے 75 کے ساتھ ایک سیزن میں آؤٹ ہونے کا کاؤنٹی ریکارڈ قائم کیا۔ ایک بلے باز کے طور پر، انھوں نے 1900ء میں سمرسیٹ کے خلاف 210 منٹ میں 214 رنز بنائے، جو گلوسٹر شائر کے وکٹ کیپر کی طرف سے سب سے زیادہ رنز تھے اور 1903 میں انھوں نے چھٹی وکٹ کی شراکت میں حصہ لیا۔ ہوو میں سسیکس کے خلاف گلبرٹ جیسپ کے ساتھ 320 حالانکہ ان کا حصہ صرف 71 تھا، جب کہ جیسپ نے 286 رنز بنائے۔ چھٹی وکٹ کا یہ سٹینڈ کاؤنٹی کا ریکارڈ ہے۔ بورڈ نے 1897-98ء میں اے ای اسٹوڈارٹ کے تحت ٹیسٹ کھیلے بغیر آسٹریلیا کا دورہ کیا اور دو بار جنوبی افریقہ کا دورہ کیا، جہاں اس نے اپنے واحد ٹیسٹ کھیلے۔ وہ لارڈ ہاک کے ساتھ 1898-99ء میں گیا اور اپنی پہلی دو ٹیسٹ کیپ جیتی۔ اس نے اپنی پہلی ٹیسٹ اننگز میں سب سے زیادہ اسکور کیا، لیکن اس کے بعد اس میچ میں اس نے 29 رنز بنائے۔ 1905-06ء میں اس نے پلم وارنر کی قیادت میں اس دورے میں چار ٹیسٹ میچ کھیلے۔

### زندگی

بورڈ کلفٹن، برسٹل میں پیدا ہوا تھا۔ پیشہ ورانہ کرکٹ میں آنے سے پہلے تجارت کے لحاظ سے ایک باغبان، وہ اپنے کیریئر کے اختتام پر ایک مشہور کرکٹ کوچ بن گئے۔ 1910ء سے وہ ہر موسم سرما میں نیوزی لینڈ جاتا تھا، جہاں اس نے ہاکس بے کے لیے کوچنگ کی اور کھیلا، ہر انگلش موسم گرما میں گلوسٹر شائر کے لیے چند گیمز کے لیے واپس لوٹا۔ پہلی جنگ عظیم کے بعد، وہ انگلش کرکٹ میں امپائر بن گئے اور اسے جنوبی افریقہ میں سردیوں کی کوچنگ کے ساتھ ملایا۔

### انتقال

بورڈ 15 اپریل 1924ء کو جنوبی افریقہ سے انگلینڈ واپسی کے سفر پر کینیل ورتھ کیسل پر سوار تھا کہ اسے دل کا دورہ پڑا اور اس کی موت ہو گئی۔اسے سمندر میں دفن کیا گیا۔اس کی عمر 57 سال تھی۔

مزید دیکھیے
-----------

* کرکٹ
* ٹیسٹ کرکٹ
* انگلستان قومی کرکٹ ٹیم
* انگلستان کے ٹیسٹ کرکٹ کھلاڑیوں کی فہرست

حوالہ جات
---------
**ڈیوڈ ایلن لیوس** (پیدائش 1 جون 1964 کارک، آئرلینڈ) ایک سابق آئرش کرکٹ کھلاڑی اور رگبی یونین ریفری ہیں۔ وہ آئرش کرکٹ پر کبھی کبھار میڈیا مبصر بھی ہیں۔ ان کے والد ایان اور بیٹیاں روبین اور گیبی بھی آئرلینڈ کے لیے کرکٹ کھیل چکے ہیں،

### کرکٹ

ایک دائیں ہاتھ کے بلے باز اور دائیں ہاتھ کے میڈیم پیس بولر، انھوں نے 1984 سے 1997 کے درمیان آئرلینڈ کرکٹ ٹیم کے لیے 121 بار کھیلا، جس میں سکاٹ لینڈ کے خلاف آٹھ فرسٹ کلاس میچز اور 23 لسٹ اے میچز شامل ہیں۔ انھوں نے 35 مواقع پر آئرلینڈ کی کپتانی کی۔ وہ صرف ان چھ کھلاڑیوں میں سے ایک ہیں جنھوں نے آئرلینڈ کے لیے 100 سے زیادہ بار کھیلا ہے، صرف پیٹر گلیسپی اور کائل میک کیلن کے پیچھے۔

### کھیل کا کیریئر

لیوس نے جون 1984 میں ویسٹ انڈیز کے خلاف کھیلتے ہوئے آئرلینڈ کے لیے ڈیبیو کیا۔ اس کے کیریئر کا آغاز خراب ہوا کیونکہ وہ صفر پر آؤٹ ہو گئے۔ اس کے بعد نیٹ ویسٹ ٹرافی کے میچ میں سرے کے خلاف ان کا لسٹ اے ڈیبیو اور ویلز کے خلاف میچ ہوا۔ جنوری 1986 میں زمبابوے کے دورے پر جانے سے پہلے اس نے 1985 میں آسٹریلیا کے خلاف کھیلا۔ اس موسم گرما میں اس نے یارکشائر، ویلز اور ایم سی سی کے خلاف دو سال آئرلینڈ کی ٹیم سے باہر گزارنے سے پہلے کھیلا۔ وہ جون 1988 میں ایم سی سی کے خلاف میچ کے ساتھ آئرلینڈ کی ٹیم میں واپس آئے، اسی سال اگست میں اسکاٹ لینڈ کے خلاف فرسٹ کلاس ڈیبیو کیا۔ اس نے اگلے سالوں میں آئرلینڈ کی ٹیم میں جاری رکھا، انگلش کاؤنٹی کے خلاف کئی میچ کھیلے، آسٹریلیا، نیدرلینڈز، نیوزی لینڈ، اسکاٹ لینڈ، ویلز، ویسٹ انڈیز اور زمبابوے کے خلاف بھی بین الاقوامی میچ کھیلے۔ آئرلینڈ نے 1993 میں بین الاقوامی کرکٹ کونسل کی ایسوسی ایٹ رکنیت حاصل کی اور لیوس اس وقت آئرش ٹیم کے باقاعدہ رکن تھے۔ انھوں نے کینیا میں 1994 کی آئی سی سی ٹرافی میں آئرلینڈ کی کپتانی کی اور اسی سال ٹرپل کراؤن ٹورنامنٹ میں بھی بطور کپتان کھیلا۔ 1995 میں، لیوس نے کینٹ کے خلاف بینسن اینڈ ہیجز کپ میچ میں مین آف دی میچ کا ایوارڈ جیتا، اس نے مڈل سیکس کے خلاف نیٹ ویسٹ ٹرافی میں 1991 کے مین آف دی میچ کے ایوارڈ میں اضافہ کیا، وہ مین آف دی میچ کا ایوارڈ جیتنے والے واحد آئرش کھلاڑی بنے۔ دونوں مقابلوں میں اس نے 1995 میں اسکاٹ لینڈ کے خلاف MCC کے لیے ایک میچ بھی کھیلا۔ وہ مزید دو سال آئرلینڈ کے لیے کھیلے، جس میں 1997 کی آئی سی سی ٹرافی بھی شامل تھی، اس دوران آئرلینڈ نے چوتھے نمبر پر رہے اور لیوس نے جبرالٹر کے خلاف مین آف دی میچ کا ایوارڈ جیتا تھا۔ اس نے اس سال آئرلینڈ کے لیے مزید آٹھ بار کھیلا، جس میں آسٹریلیا کے خلاف ایک میچ بھی شامل تھا، 20 اگست کو ارل آف ارینڈیلز الیون کے خلاف اپنے فائنل میچ سے پہلے۔ اس نے MCC کے لیے اسکاٹ لینڈ کے خلاف 1998 اور 2002 میں مزید دو بار کھیلا۔

### شماریات

آئرلینڈ کے لیے تمام میچوں میں، لیوس نے جولائی 1990 میں ویلز کے خلاف 136 کے سب سے زیادہ اسکور کے ساتھ 28.63 کی اوسط سے 3579 رنز بنائے، جو اس نے آئرلینڈ کے لیے بنائی چار سنچریوں میں سے ایک تھی۔ اس نے جولائی 1993 میں سکاٹ لینڈ کے خلاف 4/21 کی بہترین اننگز کے ساتھ 43.88 کی اوسط سے 51 وکٹیں حاصل کیں۔

### رگبی یونین

جب ان کی رگبی یونین کھیلنے والے کیریئر کو چوٹ کی وجہ سے مختصر کر دیا گیا تو لیوس نے ریفرینگ کا کام لیا۔ اس نے بالآخر 2003 اور 2007 کے رگبی ورلڈ کپ میں ریفرینگ کرتے ہوئے اعلیٰ ترین سطح پر ریفری بننا شروع کیا۔
**گانگنام سٹائل** (انگریزی: Gangnam Style) ایک کے پاپ (کوریائی پاپ موسیقی) کا سنگل ہے، جو جنوبی کوریائی موسیقار سائی (PSY) نے ساز کیا۔ 15 جولائی 2012 کو ریلیز ہوا، ان کے "سائی 6: (سِکس رُولز)، پارٹ وَن" نامی چھٹی سٹوڈیو ایلبم کے سب سے پہلا سنگل کے طور پر۔ جنوبی کوریا کی قومی موسیقی چارٹ "گاؤں چارٹ" پر نمبر ایک جگہ پر کھلی۔ 5 دسمبر 2012 کے وقت کے متابق، اس کی میُوزک وڈیو یُو ٹیُوب پر 88 کروڑ 90 لاکھ دفعہ دیکھی گئی ہے اور ویب گاہ کی سب سے زیادہ دیکھی ہوئی وڈیو ہے، جسٹِن بِیبر کی "بیبی" نامی سنگل سے آگے نکلنے کہ بعد۔

"گانگنام سٹائل" کا جملہ ایک کوریائی نو الفاظ سازی ہے جو سیؤل کا گانگنام ڈسٹرکٹ سے متعلق سمجھی جانے والی طرزِ زندگی کا حوالہ کرتا ہے۔ یہ گانا اور ساتھ اس کی میوزک وڈیو اگست 2012 میں دونوں وائرل ہوئے (یعنی اچانک نہایت مقبول ہو گئے) اور تب سے مقبول ثقافت پر متاثر ہوئے ہیں۔ "گانگنام سٹائل" کو درمیانی سے اچھے تبصرے دیے گئے، تعریف ملی اس کی دلکش بِیٹ کو اور سائی کا ناچ کے مذاقی حرکتوں کو، جو میوزک وڈیو میں شامل تھے اور لائو پرفارمنس میں بھی، جو مختلف جگہوں میں ہوئے، مثلاً مَیڈسن سکُؤیر گارڈن، دی ٹُوڈے شو، دی ایلن ڈجینیرس شو اور سامسنگ کے اشتہارات۔ 20 ستمبر 2012 کو "گانگنام سٹائل" کو گنیس بُک آف ورلڈ ریکارڈز کی طرف سے یُو ٹیوب کی تاریخ میں سب سے زیادہ مرتبہ 'لائک' کی گئی وڈیو تسلیم ہوئی۔ بعد میں، اس کو ایم ٹی وی یورپ میوزک اوارڈز میں، جو اُس سال کے آخری حصے میں واقح ہوئے، "بیسٹ وڈیو" کا انعام ملا۔

وڈیو کے نقل اتارنے والی اور دیگر ردِ عمل کے طور پر وڈیو بنائی گئیں، کافی مختلف گروہوں، تنظیموں اور افراد سے، ان میں شامل دی آریگن ڈَک، امریکی بحریہ کی اکَیڈمی کے افسران اور شمالی کوریائی حکومت۔ اکتوبر 2012 کے آخر میں، یہ گانا تیس ممالک کے موسیقی چارٹ کے نمبر ایک جگہ تک پہنچ گیا تھا، ان میں شامل آسٹریلیا، کینیڈا، فرانس، جرمنی، ہسپانیا اور برطانیہ۔ حالاں کہ جاپان میں اس گانے کی آمد معمولی تھی، لیکن چین کے "بائڈُو 500" ڈاؤن لوڈ فہرست کی چوٹی تک پہنچ گئی اور سرکاری کنٹرول میڈیا نے ذکر کیا کہ اس کی ایک "آسمانی دُھن" ہے۔

جسی وقت اس گانے کی مقبولیت اور ہرجائت تیزی سے بڑھتی گئی، بہت سارے سیاسی اور کاروباری سربراہوں نے اس کی ناچ کی سِگنیچر حرکتوں کا مظاہرہ کیا، ان میں شامل گُوگل کا عاملانہ صدر ایرِک شمِیٹ، برطانوی وزیرِ اعظم ڈیوڈ کیمرن اور اقوامِ متحدہ کے سکرٹری جنرل بان کی مُون، جس نے گانے کو "ایک قوّت برائے عالمی امن" قرار دیا۔ اس گانے کا سیاسی فعالیت پر اثر "گانگنام فار فرِیڈم" نامی فلم سے خصوصاً دکھایا گیا۔ یہ فلم برطانوی مجسمہ ساز انِیش کپُور نے بنائی، اظہارِ رائے کی آزادی کو فروغ دینے کے لیے اور بعد میں اس نے مختلف انسانی حقوق کے تنظیموں کا مدد حاصل کی، ان میں شامل اِنڈیکس آن سنسرشِپ اور اَیمنسٹی انٹرنَیشنل۔ اقوام متحدہ کے متابق، گانگنام سٹائل کی وجہ سے سائی ایک "بین الاقوامی سَینسیشن" بن گیا ہے۔
**سیبلی جان "ٹپ" سنوک** (پیدائش: 1 فروری 1881ء) | (انتقال: 14 اگست 1966ء) ایک کرکٹ کھلاڑی تھا جس نے آل راؤنڈر کے طور پر جنوبی افریقہ کے لیے ٹیسٹ کرکٹ کھیلی، 1909-10ء میں جنوبی افریقہ میں پانچ ٹیسٹ میچوں کی سیریز میں انگلینڈ کے خلاف ٹیم کی قیادت کرتے ہوئے 3-2 سے فتح حاصل کی۔

### کیریئر

اس نے 26 ٹیسٹ میچ کھیلے، پہلے 23 1906ء اور 1912ء کے درمیان کھیلے اور انھیں 1922-23ء میں جنوبی افریقہ میں انگلینڈ کے خلاف مزید تین ٹیسٹ میچوں کے لیے 41 سال کی عمر میں واپس بلایا گیا۔ سنوک سینٹ مارکس، ٹمبولینڈ میں پیدا ہوا تھا۔ انھوں نے 22.39 کی بیٹنگ اوسط سے 1,008 ٹیسٹ رنز بنائے، جس میں 1910-11ء میں ایڈیلیڈ میں آسٹریلیا کے خلاف ایک سنچری بھی شامل تھی اور 20.05 کی باؤلنگ اوسط سے 35 ٹیسٹ وکٹیں حاصل کیں، ایک اننگز میں 8/70 کے بہترین اعداد و شمار اور 12/127 ایک میچ کے لیے، دونوں انگلینڈ کے خلاف جوہانسبرگ میں 1905-06ء میں۔ چار سال بعد کیپ ٹاؤن میں انگلینڈ کے خلاف، اس نے ٹیسٹ میچ کے پہلے ہی اوور میں دو بلے بازوں ولفریڈ رہوڈز اور ڈیوڈ ڈینٹن کو آؤٹ کر دیا، ایک ایسا کارنامہ جو تقریباً نوے سال بعد تک نہیں دہرایا گیا۔ انھوں نے سرحد، مغربی صوبہ اور ٹرانسوال کے لیے 124 فرسٹ کلاس کرکٹ میچ کھیلے، 25.91 کی اوسط سے 4,821 رنز بنائے اور 25.14 کی اوسط سے 120 وکٹیں لیں۔ انھوں نے 1935ء میں انگلینڈ میں جنوبی افریقی ٹیم کا کامیاب انتظام کیا۔ ان کے بھائی اسٹینلے سنوک نے بھی جنوبی افریقہ کے لیے ٹیسٹ کرکٹ کھیلی۔

### انتقال

ان کا انتقال 14 اگست 1966ء کو پورٹ الزبتھ میں 85 سال کی عمر میں ہوا۔

حوالہ جات
---------
### ابتدائی زندگی اور تعلیم

عظمی اسلم خان لاہور میں پیدا ہوئیں لیکن ان کی پرورش کراچی میں ہوئی ،جس کے ساتھ ساتھ ان کے ابتدائی سال منیلا ، ٹوکیو اور لندن میں بھی گذرے  انھوں نے نیو یارک کے ہوبارٹ اور ولیم اسمتھ کالجز  میں تعلیم حاصل کرنے کے لیے اسکالرشپ حاصل کی  جہاں سے انھوں نے تقابلی ادب میں بی اے حاصل کیا اور امریکی ریاست ٹزسن ، ایریزونا یونیورسٹی سے ایم ایف اے کی تعلیم حاصل کی ۔

### ناول نگار

عظمی خان کا پہلا ناول ، دی اسٹوری آف نوبل روٹ ، پینگوئن بوکس انڈیا نے 2001 میں شائع کیا تھا ،  اور اسے روپا اینڈ کمپنی نے 2009 میں دوبارہ شائع کیا تھا۔ 
اان کا دوسرا ناول ، انڈرساسنگ ، برطانیہ اور پینگوئن بوکس انڈیا میں فلیمنگو / ہارپر کولینس نے 2003 میں بیک وقت شائع کیا ۔ اس کا اٹھارہ ممالک میں چودہ زبانوں میں ترجمہ ہوچکا ہے۔اسے افغانستان کی جنگ اور خلیجی جنگ کے بعد کی دہائیوں کے دوران 1990 کی دہائی میں ترتیب دیا گیا اور 9/11 سے کچھ مہینوں پہلے مکمل ہونے والی اس کتاب کو "پریذیانی"  کہا گیا ہے کیونکہ اس میں مغرب کی شمولیت کے اندھیرے اور پریشان کن سیاق و سباق کو پیش کیا گیا ہے۔ مشرق اور پاکستان سے آنے والے 9/11 کے بعد کے افسانوں کا پیش خیمہ۔ جیسا کہ خان نے کہا ہے کہ "اس کتاب کا زیادہ تر حصہ تاریخ میں آپ کو پریشان کرنے کے لیے واپس آ رہا ہے۔" 
عظمی خان کا تیسرا ناول ، دی جیومیٹری آف گاڈ ، روپا اینڈ کمپنی انڈیا نے سن 2008 میں چھپا تھا۔
عظمی خان کا چوتھا ناول ، جلد سے پتلی ، 2012 میں امریکا اور اس کے بعد کینیڈا ، ہندوستان ، فرانس ، ترکی ، برطانیہ اور پاکستان میں شائع ہوا تھا اور 2020 میں اسے مصر میں ریلیز کیا جائے گا۔ اسے جنوبی ایشین ادب کے لیے ڈی ایس سی انعام مین ایشین لٹریری کے لیے نامزد کیا گیا تھا

حوالہ جات
---------

1. ↑  جی این ڈی آئی ڈی:  — اخذ شدہ بتاریخ: 10 جنوری 2016 — اجازت نامہ: CC0
2. ↑   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
3. ↑  "آرکائیو کاپی"۔ 28 مئی 2020 میں اصل سے آرکائیو شدہ۔ اخذ شدہ بتاریخ 31 مارچ 2020  الوسيط `|url-status=` تم تجاهله (معاونت)
4. 1 2  "Khan '91 Publishes Third Novel"۔ 2.hws.edu
5. ↑  "آرکائیو کاپی"۔ 04 جولا‎ئی 2009 میں اصل سے آرکائیو شدہ۔ اخذ شدہ بتاریخ 31 مارچ 2020  الوسيط `|url-status=` تم تجاهله (معاونت)
6. ↑  "Penguin India"۔ Penguin.co.in
7. ↑  "Rupa Publications Home - Rupa Publications"۔ Rupa Publications۔ اخذ شدہ بتاریخ 28 جولا‎ئی 2019
8. 1 2  "Uzma Aslam Khan: A cocktail of influences"۔ The Independent۔ 14 June 2003۔ 04 مئی 2019 میں اصل سے آرکائیو شدہ۔ اخذ شدہ بتاریخ 28 جولا‎ئی 2019  الوسيط `|url-status=` تم تجاهله (معاونت)
9. ↑  "The Geometry of God"۔ Amazon.co.uk۔ ISBN 9788129112965۔ Uzma Aslam Khan

|  |  |
| --- | --- |
| معلومات کتب خانہ | 
* ورلڈ کیٹ آئیڈینٹیٹیز
* وی آئی اے ایف: 66704428
* ایل سی سی این: no2001063009
* آئی ایس این آئی: 0000 0001 0982 0329
* جی این ڈی: 1051642124
* ایس یو ڈی او سی: 078997186
* بی این ایف: cb14547435v (data)

 |
Sri Lankan cricketerسانچہ:SHORTDESC:Sri Lankan cricketer

**اشانتھا لکڈاسا فرانسس ڈی میل** අශන්ත ද මෙල් (پیدائش: 9 مئی 1959ء کولمبو) سری لنکا کے سابق ٹیسٹ اور ایک روزہ کرکٹ کھلاڑی اور قومی ٹیم کے سلیکٹر ہیں انھوں نے 17 ٹیسٹ میچوں میں سری لنکا کی نمائندگی کی جبکہ 57 ایک روزہ بین الاقوامی میچز بھی کھیل چکے ہیں انھوں نے ٹیسٹ میچ میں سری لنکا کی پہلی گیند کرائی۔ وہ 1980ء کی دہائی میں سری لنکا کے چند گیند بازوں میں سے ایک تھے جو درمیانی رفتار سے اوپر تھے اور یہ بھی کہا جاتا تھا کہ وہ گیند کو سوئنگ آؤٹ کرنے کی صلاحیت رکھتے تھے۔

### ٹیسٹ کرکٹ میں آمد

ڈی میل کو 1982ء میں اس اولین ٹیسٹ ٹیم کا حصہ ہونے کا اعزاز حاصل ہے جس نے ٹیسٹ سٹیٹس ملنے کے بعد انگلستان کے دورہ سری لنکا میں منعقدہ واحد ٹیسٹ میں قدم رکھے یہ ایک روشن دن تھا جب سری لنکا اس کلب کا حصہ بنی جس میں شمولیت ہر سری لنکن کا خواب تھا یوں کیا جا سکتا ہے کہ ڈی میل اور سری لنکا ایک ساتھ پانچ روزہ طرز کرکٹ کا حصہ بنے کولمبو کے میدان پر سری لنکا نے پہلے بیٹنگ کی اور پوری ٹیم 81.5 اوورز میں 218 پر ڈھیر ہو گئی رنجن مادھو گالے 65 اور بنڈولا ورناپورے 54 کے ساتھ نمایاں سکورر تھے ڈی میل نے اس میں 19 تنز کا اضافہ کیا تھا ڈیرک انڈرووڈ 28/5 اور این بوتھم 28/3 نے سری لنکن کو کھل کر کھیلنے نہیں دیا تھا

### ریٹائرمنٹ کے بعد

نومبر 2018ء میں، انھیں سری لنکا کرکٹ کے قومی سلیکشن پینل کے چیئرمین کے طور پر نامزد کیا گیا۔ وہ اس سے قبل 2012ء میں اس کردار میں خدمات انجام دے چکے ہیں۔

مزید دیکھیے
-----------

* کرکٹ
* ٹیسٹ کرکٹ
* سری لنکا قومی کرکٹ ٹیم
* سری لنکا کے ٹیسٹ کرکٹ کھلاڑیوں کی فہرست

حوالہ جات
---------

1. ↑
**میر ضمیر** (پیدائش: 1775ء— وفات: 5 اکتوبر 1855ء) اردو زبان کے دبستان لکھنؤ سے تعلق رکھنے والے شاعر تھے۔

سوانح
-----

نام میر مظفر حسین تھا جبکہ تخلص ضمیر تھا۔ اردو ادب کی دنیا میں میرضمیر کے نام سے مشہور ہوئے۔والد کا نام میرقادر حسین تھا۔ ناصر، نساخ اور لالہ سری رام نے والد کا نام میرقادر علی بتایا ہے جو صحیح معلوم نہیں ہوتا۔ کتب ہائے تذکرہ میں غلام علی ہمدانی مصحفی کا تذکرہ سب سے قدیم ہے اور اِس تذکرے میں مصحفی نے نام میرضمیر لکھا ہے۔ اِسی تذکرہ میں مصحفی نے میرضمیر کے والد کا نام قادر حسین خان لکھا ہے۔ خان کا خطاب غالباً اعزاز کے طور پر پایا ہوگا کیونکہ میرضمیر سید تھے۔ مصحفی اور ناصر نے میرضمیر کے آبائی علاقے اور جائے پیدائش کے متعلق کچھ نہیں لکھا۔ محسن اور نساخ کا یہ بیان ہے کہ وہ لکھنؤ کے باشندے تھے۔ ثابت لکھنؤی کہتے ہیں کہ میرضمیر سلطانپور کے قریب پنگھوڑہ نامی علاقے کے باشندے تھے جو ضلع گوڑگاؤں میں ہے۔ اُن کے والد میاں الماس علی خاں (متوفی 1223ھ) کے مصاحب و ملازم تھے۔ جب نواب آصف الدولہ نے فیض آباد سے دار الحکومت لکھنؤ منتقل کیا تو میرضمیر اپنے والد کے ہمراہ لکھنؤ آکر مقیم ہوئے۔ یہ واقعہ 1189ھ ہے۔ لیکن ثابت لکھنؤی نے یہ نہیں لکھا کہ اُس وقت میرضمیر کی عمر کتنی تھی؟۔ اکبرحیدری (مصنف میرضمیر تحقیقی مطالعہ) نے حقائق سے ثابت کیا ہے کہ میرضمیر کی پیدائش 1191ھ مطابق 1777ء میں ہوئی۔

وفات
----

میرضمیر کا اِنتقال لکھنؤ میں نواب واجد علی شاہ کے دورِ حکومت میں 23 محرم 1272ھ مطابق 5 اکتوبر 1855ء کو ہوا۔ سوم کی مجلس میں اُن کے بھانجے میر تفضل حسین ابرؔ نے یہ قطعہ پڑھا تھا:


|  |  |  |
| --- | --- | --- |
|  رونق فزائے معنی ٔ رنگیں بیاں اُٹھا |  | سر تاج شاعراں فصیح جہاں اُٹھا |

|  |  |  |
| --- | --- | --- |
| پژمردگی سی گلشن پہ چھا گئی |  | جب سے ضمیر بلبل ہندوستاں اُٹھا |

مرزا سلامت علی دبیر (متوفی 6 مارچ 1875ء) نے یہ قطعہ پڑھا:

|  |  |  |
| --- | --- | --- |
| آفاق سے اُستادِ یگانہ اُٹھا |  | مضموں کے جواہر کا خزانہ اُٹھا |

|  |  |  |
| --- | --- | --- |
| اِنصاف کا نوحہ ہی یہ بالائے زمیں |  | سر تاج فصیحانِ زمانہ اُٹھا |

شاعری
-----

میرضمیر نے شعرگوئی کا آغاز دس برس کی عمر سے کیا۔ مثنوی مظہرالعجائب میں ایک شعر میں یہ ثبوت ملتا ہے کہ:

|  |  |  |
| --- | --- | --- |
| یہ جو ہے بندۂ فقیر حقیر |  | کمتریں ذاکر حسین ضمیر |

|  |  |  |
| --- | --- | --- |
| شعر کہنے کا اِس کو شوق ہوا |  | سن دہ سالگی سے ذوق ہوا |

میرضمیر نے ابتدائی شاعری کا آغاز غزل گوئی سے کیا تھا اور اِس فن میں اُنہوں نے شیخ غلام علی ہمدانی مصحفی (متوفی 1824ء) سے استفادہ کیا تھا۔ مصحفی اُنہیں سرآمد صلحائے عالی مقدار اور ذوفنون کہتے تھے۔

مزید دیکھیے
-----------

* دبستان لکھنؤ

حوالہ جات
---------

1. ↑  میرضمیر تحقیق مطالعہ، صفحہ 6۔
2. ↑  اکبر حیدری: میرضمیر تحقیق مطالعہ، صفحہ 9۔
"چار عظیم قوتوں" کے سربراہ (دائیں سے بائیں) ووڈرو ولسن، جارج کلیمانسو، وتوریو اورلاندو اور ڈیوڈ لائیڈ جارج
پیرس امن کانفرنس پہلی جنگ عظیم میں 1918ء کی عارضی صلح کے بعد شکست خوردہ محوری قوتوں کے لیے امن کی شرائط متعین کرنے خاطر منعقدہ اتحادی فاتحین کا ایک اجلاس تھا۔ یہ اجلاس 1919ء میں فرانس کے دار الحکومت پیرس میں منعقد ہوا اور اس میں 32 ممالک اور قومیتوں کے نمائندے موجود تھے جنھوں نے ملاقات اور غور و خوض کے بعد معاہدوں کا ایک سلسلہ مرتب کیا۔ ان معاہدوں نے یورپ میں نئی سرحدیں و ممالک اور جمعیت اقوام تشکیل دیں، جرمنی پر جنگ کی ذمہ داری عائد کرتے ہوئے اس پر سخت مالی ہرجانے لگائے۔ اس کے علاوہ شکست خوردہ محوری قوتوں کی افریقا، جنوب مغربی ایشیا اور بحر الکاہل میں موجود نو آبادیات کے فاتح اتحادی قوتوں نے حصے بخرے کرتے ہوئے آپس میں تقسیم کر لیا گیا۔

اس پورے سلسلے کا مرکز و محور "چار قوتوں" کے رہنما تھے: امریکہ کے صدر ووڈرو ولسن، برطانیہ کے وزیر اعظم ڈیوڈ لائیڈ جارج، فرانس کے وزیر اعظم جارج کلیمانسو اور اطالوی وزیر اعظم وتوریو اورلاندو۔ اطالوی وزیر اعظم آخر میں اجلاس چھوڑ گئے تھے اور معاہدہ ورسائے کی حتمی دستاویز کی تشکیل میں کوئی کردار ادا نہیں کیا۔ جرمنی اور روس کو اجلاس میں شرکت کے لیے مدعو ہی نہیں کیا گیا، لیکن دیگر کئی اقوام نے اپنے وفود بھیجے، جن میں سے ہر کسی کے اپنے مفادات تھے۔

چھ ماہ تک پیرس عالمی حکومت کا مرکز بنا رہا اور "صلح کار" اقوام نے دیوالیہ سلطنتوں کا تیا پانچہ کرتے ہوئے نئے ممالک تخلیق کیے۔ سب سے اہم نتیجہ جرمنی کو قصور وار ٹھیرانا تھا جس کے نتیجے میں عائد کردہ پابندیوں سے جرمنی کی قوت کمزور پڑی اور اسے جنگ کے تمام اخراجات بھی فاتحین کو ادا کرنا پڑے۔ جرمنی کو قصوروار ٹھیرانے کی یہ شق معاہدہ ورسائے میں بھی شامل کی گئی۔ آسٹرو-ہنگرین سلطنت کا خاتمہ کر دیا گیا جسے مختلف اقوام کی نئی ریاستوں میں بانٹ دیا گیا۔ ان نتائج سے غیر مطمئن اور اپنے آئین سے متصادم ہونے کی وجہ سے امریکا نے معاہدہ ورسائے کو سرے سے تسلیم نہ کیا اور نہ ہی اس کے نتیجے میں بننے والی جمعیت اقوام میں شمولیت اختیار کی۔ اس کی جگہ امریکا نے ان تین ممالک کے خلاف الگ امن معاہدے کیے جن کے خلاف اس نے اعلان جنگ کیا تھا۔ اس حوالے سے مورخین میں اختلاف ہے کہ یہ شرائظ جرمنی میں نازی قوتوں کے عروج اور بعد ازاں دوسری جنگ عظیم کے آغاز کا سبب تو نہیں بنیں۔ چند مورخ اس تاثر کے حامی ہیں جبکہ اس کی مخالفت کرنے والوں کے بھی اپنے دلائل ہیں۔ کہا جاتا ہے کہ امریکا کا مقصد جمہوریت، سالمیت، آزادی اور حق خود ارادیت کو ترجیح دینا تھا جبکہ برطانیہ اور فرانس اپنی نو آبادیاتی قوت کو برقرار رکھنے کے لیے ان اصولوں کے قائل نہ تھے۔ یہی وجہ ہے کہ امریکا نے پیرس امن کانفرنس کے حتمی نتیجے معاہدہ ورسائے کو تسلیم نہ کیا ۔

18 جنوری 1919ء کو شروع ہونے والی یہ امن کانفرنس 21 جنوری 1920ء کو جمعیت اقوام کی جنرل اسمبلی کے پہلے اجلاس کے ساتھ تمام ہوئی۔ مجموعی طور پر پیرس امن کانفرنس میں یہ مشہور معاہدے ہوئے:

* معاہدہ ورسائے
* معاہدہ سینٹ-جرمین
* معاہدہ نیولی
* معاہدہ ترائینن
* معاہدہ سیورے
جاوید شاہین

**جاوید شاہین** (پیدائش: 28 اکتوبر، 1932ء - وفات: 23 اکتوبر، 2008ء) پاکستان سے تعلق رکھنے والے اردو کے ممتاز شاعر، ادیب اور مترجم تھے۔

حالات زندگی
-----------

جاوید شاہین 28 اکتوبر، 1932ء کو امرتسر، برطانوی ہندوستان میں پیدا ہوئے۔ ان اصل نام اختر جاوید تھا۔ تقسیمِ ہند کے بعد ان کا خاندان نقلِ وطن کر کے پاکستان کے ضلع سیالکوٹ میں آباد ہو گیا۔ گورنمنٹ کالج لاہور میں حصولِ تعلیم کے دوران نوجوان جاوید شاہین کو مظفر علی سید، حنیف رامے اور شہزاد احمد جیسے قلم کاروں اور دانش وروں کی صحبت نصیب ہوئی اور نظم و نثر کے بارے میں ان کے نوخیز ذہن کی خاصی تربیت ہو گئی۔

شاعری
-----

انھوں نے نظم کے میدان میں طبع آزمائی کی اور غزل کو محض ثانوی حیثیت دی۔ بعد میں وہ نثری نظم کے ایک اہم نمائندے اور علم بردار بن کر اُبھرے اور کار زارِ ادب میں کئی معرکوں کے مرکزی کردار بنے۔ سنہ ساٹھ کی دہائی میں ان کی شاعری کے تین مجموعے زخمِ مسلسل کی ہری شاخ، صبح سے ملاقات، محراب میں آنکھیں۔ اِن تین مجموعوں سمیت اُن کی کلیات میں شامل ہے جسے جاوید شاہین نے’نا تمام‘ کا معنی خیز عنوان دِیا۔

فلم کا شوق
----------

بائیس برس کی عمر میں ایک عجیب سودا جاوید شاہین کے سر میں سما گیا اور انھوں نے فِلمی ہیرو کے طور پر قسمت آزمائی کا فیصلہ کیا۔ لاہور کی فلم انڈسٹری ابھی تقسیم کے زخم چاٹ رہی تھی اور انور کمال پاشا کے سوا یہاں کوئی قابلِ ذکر فلم ساز موجود نہ تھا۔ شوکت حسین رضوی اور نورجہاں میں علیحدگی ہوچکی تھی اور میکلورڈ روڈ کے سنیما گھروں پہ بمبئی کی فلمیں چھائی ہوئی تھیں۔ یہ وہ زمانہ تھا جب ہر کسی کے لبوں پر دلیپ کمار، راج کپور اور دیوآنند کا نام تھا۔ ایسے ماحول میں اگر خوبرو نوجوان جاوید شاہین نے بمبئی کا ارادہ کیا تو کچھ عجیب بات نہ تھی۔ بمبئی میں وہ ساحر لدھیانوی کے مہمان بنے اور وہاں کیفی اعظمی، شاہد لطیف، یش چوپڑا اور گرودت سے اُن کی ملاقاتیں بھی ہوئیں جن کا احوال جاوید شاہین کی خود نوشت’میرے ماہ و سال‘ میں موجود ہے۔ لیکن انھیں فلم میں کام نہ مِل سکا کیونکہ خوبرو نوجوان کی زبان میں لُکنت تھی۔

تصانیف
------

* ایک دیوار کی دوری (ناول)
* ہندو کش کے قبائل
* گفتگو اور تقریر کا فن (ڈیل کارنیگی) ترجمہ
* ناتمام (کلیات)
* صبح سے ملاقات (شاعری)
* میرے ماہ و سال (خود نوشت سوانح عمری)
* زخم ِ مسلسل کی ہری شاخ (شاعری)
* محراب میں آنکھیں (شاعری)
* دیر سے نکلنے والا دن(شاعری)
* ہوا کا وعدہ (شاعری)
* نیکیوں سے خالی شہر (شاعری )

خودنوشت جاوید شاہین

وفات
----

جاوید شاہین 23 اکتوبر، 2008ء کو اسلام آباد، پاکستان وفات پا گئے اور لاہور میں میانی صاحب کے قبرستان میں سپردِ خاک ہوئے۔

حوالہ جات
---------

1. 1 2  جاوید شاہین، *سوانح و تصانیف ویب*، پاکستان
2. 1 2  ص 1016، *پاکستان کرونیکل*، عقیل عباس جعفری، ورثہ / فضلی سنز، کراچی، 2010ء
**دکھ** ایک منفی جذبہ ہے جو ہر انسانی معاشرے میں اور ذی شعور اور ذی عقل انسان کو زندگی کے کسی نہ کسی موڑ پر محسوس ضرور ہوتا ہے۔ یہ خوشی کی عین ضد ہوتا ہے۔ اس جذبے ایک تکلیف اور درد چھپا ہوتا ہے۔ یہ درد کئی وجوہ سے ممکن ہے۔ ایک دکھ تو کسی کی فوری ناکامی کی وجہ سے ہو سکتا ہے، چاہے وہ کسی کوشش کی ناکامی ہو یا کسی امتحان میں ناکامی کی وجہ سے ہو۔ ایک دکھ کسی کو اپنی قسمت اور مقام کے دوسروں کے مقابلے میں ارزاں ہونے کی وجہ سے ہو سکتا ہے۔ دکھ کسی بے عزتی کی وجہ سے بھی ہو سکتا ہے، کسی نا گہانی نقصان یا کسی کی بد زبانی اور بد گوئی کی وجہ سے بھی ہو سکتا ہے۔ کچھ کسی اپنا ذاتی بھی ہو سکتا ہے اور کسی قریبی شخص کا بھی ہو سکتا ہے۔ مثلًا ماں باپ اولاد کے بیمار ہونے کی وجہ سے دکھی ہو سکتے ہیں۔ دکھ کی وجہ کسی سے عارضی یا مستقلًا بچھڑنا بھی ہو سکتی ہے۔ مثلًا ماں باپ اولاد کی شادی کے بعد ان سے الگ ہونے کی وجہ سے دکھی ہو سکتے ہیں۔ مگر دکھ کبھی دیر پا بھی ہو سکتا ہے۔ مثلًا کسی کے رشتے دار کے گذر جانے کا دکھ ایسا ہو سکتا ہے جو کسی شخص کو تا حیات ستا سکتا ہے۔

کچھ دکھ مؤقت ہو سکتے ہیں۔ یہ دکھ بدلتے زمانے کے ساتھ ناپید ہو سکتے ہیں۔ جیسے کہ ایک طالب علم امتحان ناکام ہو کر بہت دکھی ہو سکتا ہے۔ مگر وہی طالب علم اچھے نمبرات سے پاس ہو کر خوش ہو سکتا ہے۔ کچھ دکھ لمبے عرصے تک چل سکتے ہیں۔ مثلًا کسی کا اپنی دیر پا چلنے والی مرض کا دکھ جو مرض کے ختم تک آدمی میں دکھ کی کیفیت برپا کر سکتا ہے۔ مگر کچھ زندگی بھر رہ سکتے ہیں اور ان سے اوپر اٹھنا انسان کی ہمت اور اندرونی طاقت پر منحصر ہے۔ مثلًا کوئی شخص حادثے میں جسم کا ایک عضو کھو کر دکھی ہو سکتا ہے۔ وہ اگر آگے کی مثبت سوچے تو دکھ سے اوپر بھی اٹھ سکتا ہے اور اگر پوری فکر اسی پر مرکوز کرے تو اسی طرح دکھی رہ سکتا ہے۔ مستقلًا دکھ میں مبتلا ہونا دماغی توازن میں خلل پیدا کر سکتا ہے۔

پیار میں دکھ کا ہونا اور دل کا ٹوٹنا ہمیشہ سے رہا ہے۔ یہ انسانی رشتے میں دراڑ آنے کے سبب سے ہوتا ہے۔ جدید دور میں ایسے کچھ دکھی لوگ اپنے سابق ساتھی کو سماجی میڈیا پر *ان فالو* کرتے ہیں اور پھر زندگی میں آگے بڑھتے ہیں۔ اس کے ساتھ ساتھ ایسی تصویریں یا پیغامات بھی حذف کرنا ہوتا ہے جو لوگوں کو دکھ پہنچاتے ہیں۔ اس سے ان کے زخم مندمل ہونے میں مدد ملتی ہے۔غم کے مختلف مراحل میں غصے کا اپنا کردار ہے۔ تاہم صبر اور استقامت قلب ہی آگے کی زندگی کی ضامن ہیں۔

مزید دیکھیے
-----------

* مسرت

حوالہ جات
---------

1. ↑  میری امیدوں بھری محبت اچانک ختم ہو گئی‘،دل ٹوٹنے کا کیسے مقابلہ کیا؟
Mohammad Ajeeb محمد عجیب
**محمد عجیب** نے برطانیہ میں ایک تاریخ رقم کی اور ایک ایسے وقت میں جب ایشیائی افراد کو کم تر اور کند ذہن سمجھا جاتا تھا انھوں نے بریڈفورڈ شہر کے لارڈ مئیر بننے کا اعزاز حاصل کیا۔ محمد عجیب 1957 کو آزاد کشمیر کے ایک چھوٹے سے گائوں چھترو سے برطانیہ کے ایک شہر نوٹنگھم میں آباد ہوئے۔ محمد عجیب کے بقول ان کا تعلق انتہائی غریب گھرانے سے تھا۔ نوٹنگھم میں اس وقت تک تقریبا ایک سو بیس پاکستانی آباد ہو چکے تھے۔ یہاں بھی غربت کا یہ عالم تھا کہ ایک بستر پر تین تین افراد سوتے تھے۔ ابتدائی چھا سال کے دوران انھوں نے ملوں میں مزدوری اور بسوں میں بطور کنڈیکٹر کام کیا۔

سیاسی سفر کا آغاز
-----------------

محمد عجیب 1974 تک بریڈفورڈ منتقل ہو چکے تھے، اسی برس انھوں نے سیاسی سفر کا بھی آغاز کیا اور برطانیہ کے لیبر پارٹی میں شمولیت اختیار کی۔ 1979 میں بریڈفورڈ شہر کے حلقہ مئننگھم وارڈ سے کونسلر منتخب ہوئے۔ اس وقت تک یہ دوسرے پاکستانی اور تیسرے ایشیائی کونسلر تھے۔ دیگر دو کونسلروں میں چوہدری حمید کا تعلق پاکستان اور منورحسین نامی کونسلر کا تعلق بنگہ دیش سے تھا۔

دیگرسرکاری عہدوں پر تعیناتی
---------------------------

محمد عجیب کونسلر منتخب ہونے کے بعد کونسل کے مختلف عہدوں پر فائز رہے جن کے نام درج ذیل ہیں۔

1982-1975 کمیونٹی ریلیشن کے چیئرمین (اس وقت اس عہدہ پر پہلے پاکستانی تھے)
شلیٹر نامی ادارے کے ڈائریکٹر بھی رہے۔
کونسل برائے مساجد کے مین پاور سروسز کمیشن پراجیکٹ منیجرکے طور پر کام کیا۔

1980 میں انھیں بریڈفورڈ ہائوسنگ کمیٹی کا وائس چئیرمین بنادیا گیا۔

1984 لیبر پارٹی بریڈفورڈ کے چئیرمین منتخب ہوئے، اسی سال ان کا نام لارڈ میئر کے لیے تجویز کیا گیا مگر صرف آٹھ یا دس ووٹ حاصل کرسکے۔

برطانیہ کا پہلا سیاہ فام لارڈ مئیر
----------------------------------

1985 میں پارٹی نے دوبارہ ان کا نام لارڈمئیر کے لیے تجویز کیا، اس مرتبہ انھوں نے نصف سے زائد ووٹ لے کر کامیابی حاصل کی اور یوں برطانیہ کی تاریخ میں پہلے سیاہ فام، ایشیائی، مسلمان اور پاکستانی لارڈ مئیر کا اعزاز حاصل کیا۔ اسی برس محمد عجیب نے بطور لارڈ مئیر پاکستان کا دورہ کیا جہاں صدر پاکستان جنرل محمد ضیاء الحق اور اس وقت کے وزیر اعظم پاکستان محمد خان جونیجو سے بھی ملاقات کی۔

لاہور کے شالامار باغ میں انھیں اہلیان لاہور کی جانب سے بہت بڑا استقبالیہ دیا گیا، بی بی سی کی ٹیم نے اس دورے بھرپور کوریج کی اور پاکستانی اخبارات و قومی ٹی وی چینل نے اسے نمایاں کوریج دی۔

دیگر اعزازات
------------

2000ء میں محمد عجیب نے ملکہ برطانییہ کی جانب سے CBE کمانڈر آف برٹش ایمپائر کا اعزاز حاصل کیا۔

2009ء میں برطانوی دالعوام (ہائوس آف کامنز)میں ان کی سیاسی اور رفاہی خدمات کے صلے میں لائف ٹائم اچیومنٹ ایوارڈ دیا گیا۔